CELEX: 32022R0129
Language: da
Date: 2021-12-21 00:00:00
Title: Kommissionens gennemførelsesforordning (EU) 2022/129 af 21. december 2021 om regler for de interventionstyper vedrørende olieafgrøder, bomuld og biprodukter fra vinfremstilling, der er fastsat i Europa-Parlamentets og Rådets forordning (EU) 2021/2115, og for kravene om information, offentlig omtale og synlighed i forbindelse med EU-støtte og de strategiske planer under den fælles landbrugspolitik

31.1.2022   
               
               
                  DA
               
               
                  Den Europæiske Unions Tidende
               
               
                  L 20/197
               
            
         KOMMISSIONENS GENNEMFØRELSESFORORDNING (EU) 2022/129
         af 21. december 2021
         om regler for de interventionstyper vedrørende olieafgrøder, bomuld og biprodukter fra vinfremstilling, der er fastsat i Europa-Parlamentets og Rådets forordning (EU) 2021/2115, og for kravene om information, offentlig omtale og synlighed i forbindelse med EU-støtte og de strategiske planer under den fælles landbrugspolitik
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 (1), særlig artikel 11, stk. 2, artikel 37, stk. 6, artikel 59, stk. 8, og artikel 123, stk. 5, og
         ud fra følgende betragtninger:
         
                     (1)
                  
                  
                     Ved forordning (EU) 2021/2115 fastsættes en ny lovgivningsmæssig ramme for den fælles landbrugspolitik med henblik på at forbedre opfyldelsen af Unionens målsætninger som fastsat i traktaten om Den Europæiske Unions funktionsmåde. Nævnte forordning præciserer Unionens målsætninger for den fælles landbrugspolitik yderligere, definerer de forskellige interventionstyper samt de fælles EU-krav, der gælder for medlemsstaterne, samtidig med at den giver medlemsstaterne fleksibilitet til at udforme de interventioner, der skal indgå i deres strategiske planer under den fælles landbrugspolitik. Medlemsstaterne skal udarbejde de strategiske planer og forelægge Kommissionen forslagene dertil. Der bør med henblik herpå fastsættes visse gennemførelsesbestemmelser.
                  
               
                     (2)
                  
                  
                     Det fastsættes i artikel 11, stk. 1, i forordning (EU) 2021/2115, at hvis medlemsstaterne fastsætter bestemmelser om arealbaserede interventioner, der ikke overholder bestemmelserne i bilag 2 til WTO-aftalen om landbrug, herunder koblet indkomststøtte i henhold til nævnte forordning, og hvis disse interventioner vedrører nogle eller alle typer olieafgrøder som omhandlet i bilaget til aftalememorandummet mellem Det Europæiske Økonomiske Fællesskab og Amerikas Forenede Stater om visse olieafgrøder inden for rammerne af GATT (2), må det samlede støtteareal baseret på de planlagte output, der er medtaget i de pågældende medlemsstaters strategiske planer, ikke overstige det maksimale støtteareal for hele Unionen, da det skal sikres, at de internationale forpligtelser overholdes. Kommissionen skal derfor fastsætte et vejledende referencestøtteareal for hver medlemsstat som en andel af det maksimale støtteareal for hele Unionen, der svarer til 7 854 446 hektar, beregnet på grundlag af det gennemsnitlige dyrkede areal i Unionen i årene 2016-2020.
                  
               
                     (3)
                  
                  
                     I afsnit III, kapitel II, afdeling 3, underafdeling 2, i forordning (EU) 2021/2115 fastsættes der bestemmelser om en afgrødespecifik betaling for bomuld, med henblik på hvilken fire medlemsstater skal godkende arealer og sorter. Det bør være de pågældende medlemsstater, der fastsætter de detaljerede regler herom. Proceduren for disse godkendelser bør imidlertid tilrettelægges således, at de berørte landbrugere modtager meddelelserne vedrørende godkendelsen i tide inden den følgende såperiode. Der bør også fastsættes bestemmelser om de oplysninger, som disse meddelelser som minimum skal indeholde.
                  
               
                     (4)
                  
                  
                     Visse medlemsstater skal i henhold til artikel 58, stk. 1, i forordning (EU) 2021/2115 vælge en eller flere interventionstyper i vinsektoren, herunder destillation af biprodukter fra vinfremstilling, som skal medtages i deres strategiske planer. Kommissionen skal fastsætte den finansielle støtte fra Unionen til denne type intervention.
                  
               
                     (5)
                  
                  
                     Forvaltningsmyndigheden skal i henhold til artikel 123, stk. 2, litra j), i forordning (EU) 2021/2115 ved hjælp af passende synlighedsaktioner sørge for, at modtagere af støtte til interventioner, der finansieres af Den Europæiske Landbrugsfond for Udvikling af Landdistrikterne (ELFUL), med undtagelse af areal- og dyrerelaterede interventioner, anerkender den finansielle støtte, de modtager, bl.a. ved behørig brug af EU-logoet. Forvaltningsmyndigheden skal i henhold til artikel 123, stk. 2, litra k), i nævnte forordning sørge for offentlig omtale af den strategiske plan ved at gennemføre kommunikations- og synlighedsaktioner rettet mod offentligheden, potentielle støttemodtagere og relevante målgrupper. Endelig skal forvaltningsmyndigheden i henhold til artikel 124, stk. 3, litra f), i forordning (EU) 2021/2115 stille de oplysninger til rådighed for overvågningskomitéen, der er nødvendige for, at den kan undersøge gennemførelsen af kommunikations- og synlighedsaktionerne. Der bør fastsættes ensartede betingelser for anvendelsen af kravene vedrørende information, offentlighed og synlighed som omhandlet i nævnte bestemmelser.
                  
               
                     (6)
                  
                  
                     Eftersom medlemsstaterne ved udarbejdelsen af deres strategiske planer skal tage hensyn til reglerne i denne forordning, bør den træde i kraft dagen efter offentliggørelsen i Den Europæiske Unions Tidende.
                     
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Komitéen for Den Fælles Landbrugspolitik —
                  
               VEDTAGET DENNE FORORDNING:
         
            Artikel 1
            Genstand
            Ved denne forordning fastsættes regler for anvendelsen af forordning (EU) 2021/2115 med henblik på medlemsstaternes udarbejdelse og gennemførelse af deres strategiske planer under den fælles landbrugspolitik i henhold til nævnte forordning for så vidt angår:
            
                        a)
                     
                     
                        det vejledende referencestøtteareal for hver medlemsstat med henblik på arealrelaterede interventioner vedrørende olieafgrøder
                     
                  
                        b)
                     
                     
                        godkendelsen af arealer og sorter med henblik den afgrødespecifikke betaling for bomuld og den dertil knyttede meddelelse
                     
                  
                        c)
                     
                     
                        støtten til destillation af biprodukter fra vinfremstilling
                     
                  
                        d)
                     
                     
                        anvendelsen af EU-logoet i forbindelse med visse interventioner, der finansieres af ELFUL, og anvendelsen af kravene vedrørende information, offentlig omtale og synlighed i forbindelse med de strategiske planer og den EU-støtte, der modtages på grundlag heraf.
                     
                  
         
            Artikel 2
            Det vejledende referencestøtteareal
            I bilag I til denne forordning er fastsat det vejledende referencestøtteareal for hver medlemsstat med henblik på arealrelaterede interventioner vedrørende olieafgrøder som omhandlet i artikel 11, stk. 1, i forordning (EU) 2021/2115.
         
         
            Artikel 3
            Procedure for godkendelse af arealer og sorter med henblik den afgrødespecifikke betaling for bomuld og den dertil knyttede meddelelse
            
               1.   Proceduren for godkendelse af arealer og sorter med henblik på den afgrødespecifikke betaling for bomuld, der er fastsat i afsnit III, kapitel II, afdeling 3, underafdeling 2, i forordning (EU) 2021/2115, tilrettelægges således, at de berørte landbrugere modtager meddelelserne om godkendelse i tide inden såperioden.
               Meddelelsen skal som minimum indeholde oplysninger om:
               
                           a)
                        
                        
                           de sorter, der er tilladt til udsæd
                        
                     
                           b)
                        
                        
                           kriterierne for godkendelsen af arealer til bomuldsproduktion som fastsat af medlemsstaterne i overensstemmelse artikel 6 i Kommissionens delegerede forordning (EU) 2022/126 (3)
                           
                        
                     
                           c)
                        
                        
                           minimumsplantetætheden for det areal, der er tilsået med bomuld, jf. artikel 8 i delegeret forordning (EU) 2022/126.
                        
                     
            
               2.   Hvis en medlemsstat tilbagekalder en eksisterende godkendelse af en sort, underrettes de berørte landbrugere herom i tide inden det følgende års såperiode.
            
         
         
            Artikel 4
            Unionens finansielle støtte til destillation af biprodukter fra vinfremstilling
            
               1.   Den finansielle støtte fra Unionen til destillation af biprodukter fra vinfremstilling som omhandlet i artikel 58, stk. 1, første afsnit, litra g), i forordning (EU) 2021/2115, der skal udbetales til destillationsvirksomhederne, herunder det faste beløb til godtgørelse af omkostninger ved indsamling som omhandlet i artikel 60, stk. 3, tredje afsnit, i nævnte forordning, må ikke overstige:
               
                           a)
                        
                        
                           for råalkohol udvundet af presserester af vindruer: 1,1 EUR pr. volumenprocent pr. hl
                        
                     
                           b)
                        
                        
                           for råalkohol udvundet af vin og vinbærme: 0,5 EUR pr. volumenprocent pr. hl.
                        
                     
            
               2.   Medlemsstaterne fastsætter de faktiske beløb for Unionens finansielle støtte på grundlag af objektive og ikke-diskriminerende kriterier og under hensyntagen til de forskellige produktionstypologier.
            
         
         
            Artikel 5
            EU-logoet
            Medlemsstaten og forvaltningsmyndigheden anvender EU-logoet i overensstemmelse med kravene i bilag II ved gennemførelsen af de synligheds-, gennemsigtigheds- og kommunikationsaktiviteter, der er omhandlet i artikel 123, stk. 2, litra k), i forordning (EU) 2021/2115. Forvaltningsmyndigheden sørger også for, at støttemodtagerne anvender logoet i overensstemmelse med reglerne.
         
         
            Artikel 6
            Information, offentlig omtale og synlighed
            I bilag III til nærværende forordning er fastsat nærmere regler for anvendelsen af kravene vedrørende information, offentlig omtale og synlighed som omhandlet i artikel 123, stk. 2, litra j) og k), i forordning (EU) 2021/2115.
         
         
            Artikel 7
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 435 af 6.12.2021, p. 1.
         
            (2)  EFT L 147 af 18.6.1993, s. 25.
         
            (3)  Kommissionens delegerede forordning (EU) 2022/126 af 7. december 2021 om supplering af Europa-Parlamentets og Rådets forordning (EU) 2021/2115 med yderligere krav vedrørende visse interventionstyper, som medlemsstaterne skal fastsætte bestemmelser om i deres strategiske planer for perioden 2023-2027 i henhold til nævnte forordning, samt regler om andelen af permanente græsarealer med henblik på normen for god landbrugs- og miljømæssig stand (GLM-norm 1) (Se side 197 i denne EUT).
      
      
         
            BILAG I
            Det vejledende referencestøtteareal som omhandlet i artikel 2
            
                        ha
                     
                  
                        
                           Belgien
                        
                     
                     
                        7 295 
                     
                  
                        
                           Bulgarien
                        
                     
                     
                        711 954 
                     
                  
                        
                           Tjekkiet
                        
                     
                     
                        300 498 
                     
                  
                        
                           Danmark
                        
                     
                     
                        114 000 
                     
                  
                        
                           Tyskland
                        
                     
                     
                        846 779 
                     
                  
                        
                           Estland
                        
                     
                     
                        51 620 
                     
                  
                        
                           Irland
                        
                     
                     
                        7 197 
                     
                  
                        
                           Grækenland
                        
                     
                     
                        69 709 
                     
                  
                        
                           Spanien
                        
                     
                     
                        559 382 
                     
                  
                        
                           Frankrig
                        
                     
                     
                        1 525 286 
                     
                  
                        
                           Kroatien
                        
                     
                     
                        117 366 
                     
                  
                        
                           Italien
                        
                     
                     
                        302 843 
                     
                  
                        
                           Cypern
                        
                     
                     
                        —
                     
                  
                        
                           Letland
                        
                     
                     
                        89 153 
                     
                  
                        
                           Litauen
                        
                     
                     
                        154 217 
                     
                  
                        
                           Luxembourg
                        
                     
                     
                        2 270 
                     
                  
                        
                           Ungarn
                        
                     
                     
                        707 720 
                     
                  
                        
                           Malta
                        
                     
                     
                        —
                     
                  
                        
                           Nederlandene
                        
                     
                     
                        1 952 
                     
                  
                        
                           Østrig
                        
                     
                     
                        88 129 
                     
                  
                        
                           Polen
                        
                     
                     
                        644 818 
                     
                  
                        
                           Portugal
                        
                     
                     
                        7 865 
                     
                  
                        
                           Rumænien
                        
                     
                     
                        1 250 509 
                     
                  
                        
                           Slovenien
                        
                     
                     
                        4 059 
                     
                  
                        
                           Slovakiet
                        
                     
                     
                        184 603 
                     
                  
                        
                           Finland
                        
                     
                     
                        32 342 
                     
                  
                        
                           Sverige
                        
                     
                     
                        72 880 
                     
                  
      
      
         
            BILAG II
            Anvendelse af og tekniske karakteristika for Unionens logo (»logoet«)
            
               1.   
               
                  Logoet skal være tydeligt afbildet på alt kommunikationsmateriale, (såsom tryksager, digitale publikationer, websteder og disses versioner for mobile enheder) vedrørende gennemførelsen af en operation, som er rettet til almenheden eller til deltagerne.
               
            
            
               2.   
               
                  Teksten »finansieret af Den Europæiske Union« eller »Medfinansieret af Den Europæiske Union« skal være skrevet fuldt ud og anbragt ved siden af logoet.
               
            
            
               3.   
               
                  Den skrifttype, der skal anvendes i forbindelse med logoet, kan være en af følgende: Arial, Auto, Calibri, Garamond, Trebuchet, Tahoma, Verdana eller Ubuntu. Der må ikke anvendes kursiv, understregede varianter eller andre skrifttypevarianter.
               
            
            
               4.   
               
                  Tekstens placering i forhold til logoet må ikke berøre logoet på nogen måde.
               
            
            
               5.   
               
                  Den anvendte skriftstørrelse skal være proportional med logoets størrelse.
               
            
            
               6.   
               
                  Skriftens farve skal være »reflex blue«, sort eller hvid, afhængigt af baggrunden.
               
            
            
               7.   
               
                  Logoet må ikke ændres eller kombineres med andre grafiske elementer eller tekster. Hvis der vises andre symboler ud over logoet, skal logoet have mindst samme størrelse målt i højde eller bredde som det største af de øvrige symboler. Der må ikke afbildes nogen andre former for visuel identitet eller symboler end logoet til at illustrere støtten fra Unionen.
               
            
            
               8.   
               
                  Hvis der gennemføres flere operationer på samme sted med støtte fra samme eller forskellige finansieringsinstrumenter, eller hvis der ydes supplerende finansiering til samme operation på et senere tidspunkt, vises der mindst ét skilt eller én tavle.
               
            
            
               9.   
               Grafiske standarder for gengivelse af logoet og definition af standardfarverne:
               
                           A)
                        
                        
                           SYMBOLBESKRIVELSE
                           Med en blå himmel som baggrund danner 12 gyldne stjerner en cirkel, der symboliserer foreningen af Europas folk. Der er altid 12 stjerner, idet tallet 12 er symbol på fuldkommenhed og enhed.
                        
                     
                           B)
                        
                        
                           HERALDISK BESKRIVELSE
                           På azurblå bund en cirkel bestående af 12 gyldne femtakkede stjerner, hvis spidser ikke rører hinanden.
                        
                     
                           C)
                        
                        
                           GEOMETRISK BESKRIVELSE
                           Logoet består af et rektangulært blåt flag, hvis længde er halvanden gang dets bredde. Tolv gyldne stjerner er placeret med lige stor indbyrdes afstand på omkredsen af en usynlig cirkel, hvis centrum befinder sig i skæringspunktet for rektanglets diagonaler. Cirklens radius er lig med en tredjedel af flagets højde. Hver af stjernerne har fem spidser, som er beliggende på periferien af en usynlig cirkel, hvis radius er lig med en attendedel af flagets højde. Alle stjerner er opretstående, dvs. med én spids pegende opad og to spidser på samme linje vinkelret på flagets sidekant. Cirklen er anbragt, så stjernernes placering svarer til timetallene på en urskive. Antallet af stjerner er uforanderligt.
                        
                     
                           D)
                        
                        
                           STANDARDFARVER
                           Logoets farver er følgende: Rektanglets bund: PANTONE REFLEX BLUE Stjernerne: PANTONE YELLOW
                        
                     
                           E)
                        
                        
                           FIRFARVETRYK
                           Ved firfarvetryk fås de to standardfarver ved at anvende farverne fra firfarveserien.
                           PANTONE YELLOW fås med 100 % »Process Yellow«.
                           PANTONE REFLEX BLUE fås ved at blande 100 % »Process Cyan« og 80 % »Process Magenta«.
                           INTERNET
                           PANTONE REFLEX BLUE svarer i web-paletten til farve RGB: 0/51/153 (hexadecimal: 003399), og PANTONE YELLOW svarer i web-paletten til farve RGB: 255/204/0 (hexadecimal: FFCC00).
                           GENGIVELSE I ÉN FARVE
                           Hvis man kun disponerer over farven sort, kan rektanglet omgives med en sort streg, og stjernerne indsættes i sort på hvid bund.
                           Hvis blå (dvs. Reflex Blue) er den eneste disponible farve, skal den anvendes 100 % med stjernerne i hvid negativ.
                           GENGIVELSE PÅ FARVEBUND
                           Kan farvebund ikke undgås, skal rektanglet omgives med en hvid ramme af en tykkelse på 1/25 af rektanglets højde.
                           Principperne for tredjemands brug af logoet er fastsat i den administrative aftale med Europarådet om tredjemands brug af det europæiske logo (1).
                        
                     
            
               (1)  EUT C 271 af 8.9.2012, s. 5.
         
      
      
         
            BILAG III
            Krav vedrørende information, offentlig omtale og synlighed
            1.   Forvaltningsmyndighedens kommunikations- og synlighedsaktioner
            
            
                     
                        1.1.
                     
                     
                        Forvaltningsmyndigheden skal med henblik på artikel 123, stk. 2, litra k), i forordning (EU) 2021/2115 sikre offentlig omtale af den strategiske plan ved at tilrettelægge og gennemføre relevante kommunikations- og synlighedsaktioner i løbet af hele forberedelses- og gennemførelsesperioden for den strategiske plan, for at informere de målgrupper, der er anført i nævnte litra.
                     
                  
                     
                        1.2.
                     
                     
                        Forvaltningsmyndigheden skal med henblik på artikel 124, stk. 3, litra f), i forordning (EU) 2021/2115 stille de oplysninger til rådighed for overvågningskomitéen, der er nødvendige for, at den kan føre tilsyn med gennemførelsen af kommunikations- og synlighedsaktionerne.
                     
                  
                     
                        1.3.
                     
                     
                        Forvaltningsmyndigheden sikrer, at der senest seks måneder efter Kommissionens afgørelse om godkendelse af den strategiske plan er oprettet et websted, der indeholder oplysninger om den strategiske plan, der hører under dens ansvarsområde, herunder planens målsætninger, aktiviteter, tilgængelige finansieringsmuligheder samt de forventede — og når planen faktisk gennemføres — de konkrete resultater heraf. Webstedet skal være rettet mod offentligheden samt potentielle støttemodtagere som omhandlet i artikel 123, stk. 2, litra k), i forordning (EU) 2021/2115.
                     
                  
                     
                        1.4.
                     
                     
                        Forvaltningsmyndigheden sikrer, at der på det websted, der er omhandlet i punkt 1.3, offentliggøres en tidsplan for de planlagte indkaldelser af forslag og fristerne for indgivelsen af ansøgninger, som ajourføres mindst tre gange om året med følgende vejledende data:
                        
                                    a)
                                 
                                 
                                    det geografiske område, der er omfattet af planen
                                 
                              
                                    b)
                                 
                                 
                                    den pågældende intervention og specifikke målsætning(er)
                                 
                              
                                    c)
                                 
                                 
                                    den type ansøgere, der kan komme i betragtning
                                 
                              
                                    d)
                                 
                                 
                                    det samlede støttebeløb
                                 
                              
                                    e)
                                 
                                 
                                    start- og slutdato for indsendelse af ansøgninger.
                                 
                              
                  
                     
                        1.5.
                     
                     
                        Forvaltningsmyndigheden sikrer i overensstemmelse med artikel 123, stk. 2, litra k), nr. i), i forordning (EU) 2021/2115, at potentielle støttemodtagere har adgang til alle de nødvendige oplysninger om finansieringsmuligheder, herunder betingelserne for støtteberettigelse, udvælgelseskriterierne og alle de krav, som skal opfyldes af støttemodtagere, der udvælges med henblik på finansiering, samt deres ansvar.
                     
                  
                     
                        1.6.
                     
                     
                        Forvaltningsmyndigheden sikrer, at støttemodtagere, der udvælges med henblik på finansiering, informeres om, at støtten medfinansieres af Unionen.
                     
                  
                     
                        1.7.
                     
                     
                        Forvaltningsmyndigheden sikrer, at kommunikations- og synlighedsmateriale, herunder på støttemodtagerniveau, efter anmodning stilles til rådighed for Unionens institutioner, organer, kontorer eller agenturer, og at Unionen uden krav om betaling af licensafgifter får en ikkeeksklusiv og uigenkaldelig licens til at anvende sådant materiale og alle allerede eksisterende rettigheder, der er knyttet dertil, jf. andet afsnit. Dette må ikke kræve betydelige yderligere omkostninger eller en betydelig administrativ byrde for støttemodtagerne eller forvaltningsmyndigheden.
                        Licensen til intellektuelle ejendomsrettigheder, jf. første afsnit, tillægger Unionen følgende rettigheder:
                        
                                    a)
                                 
                                 
                                    intern brug, dvs. retten til at reproducere og kopiere kommunikations- og synlighedsmaterialer og give EU's institutioner og agenturer, medlemsstaternes myndigheder samt disses ansatte adgang til disse materialer
                                 
                              
                                    b)
                                 
                                 
                                    reproduktion af kommunikations- og synlighedsmaterialer, uanset hvordan eller i hvilken form, enten helt eller delvis
                                 
                              
                                    c)
                                 
                                 
                                    formidling af kommunikations- og synlighedsmaterialer til offentligheden ved hjælp af ethvert kommunikationsmiddel
                                 
                              
                                    d)
                                 
                                 
                                    udbredelse af kommunikations- og synlighedsmaterialer til offentligheden (eller kopier heraf) i enhver form
                                 
                              
                                    e)
                                 
                                 
                                    opbevaring og arkivering af kommunikations- og synlighedsmaterialer
                                 
                              
                                    f)
                                 
                                 
                                    viderelicensering af rettighederne til kommunikations- og synlighedsmaterialer til tredjemand.
                                 
                              
                  2.   Synligheden af visse ELFUL-støttede operationer
            
            Med henblik på artikel 123, stk. 2, litra j), i forordning (EU) 2021/2115 sikrer forvaltningsmyndigheden ved hjælp af følgende foranstaltninger, at modtagere af støtte inden for rammerne af interventioner finansieret af ELFUL, bortset fra areal- og dyrerelaterede interventioner, anerkender støtten fra den strategiske plan som følger:
            
                        a)
                     
                     
                        ved at lægge en kort beskrivelse af operationen, der står i et rimeligt forhold til støttens størrelse, herunder mål og resultater, ud på støttemodtagerens officielle websted, hvis et sådant websted findes, og officielle sociale medieplatforme og fremhæve den finansielle støtte fra Unionen
                     
                  
                        b)
                     
                     
                        ved på en synlig måde at redegøre for støtten fra Unionen i dokumenter og kommunikationsmateriale, der vedrører gennemførelsen af operationen, og som er beregnet til offentligheden eller deltagerne, idet EU-logoet vises i overensstemmelse med de tekniske karakteristika, der er fastsat i bilag II
                     
                  
                        c)
                     
                     
                        for operationer, der består i finansiering af infrastruktur eller bygge- og anlægsarbejde, hvortil de samlede offentlige udgifter eller de samlede omkostninger, hvis der er tale om støtte i form af finansielle instrumenter, herunder driftskapitalfinansiering, overstiger 500 000 EUR, ved at opsætte varige skilte eller tavler, der er tydeligt synlige for offentligheden, og som viser EU-logoet i overensstemmelse med de tekniske karakteristika, der er fastlagt i bilag II, så snart den fysiske gennemførelse af operationerne begynder
                     
                  
                        d)
                     
                     
                        for operationer, der består i investeringer i fysiske aktiver, som ikke hører under litra c), hvortil den samlede offentlige støtte overstiger 50 000 EUR, eller hvis der er tale om støtte i form af finansielle instrumenter, herunder driftskapitalfinansiering, for hvilke de samlede omkostninger overstiger 500 000 EUR, ved at opsætte et forklarende skilt eller tilsvarende elektronisk visning, der informerer om projektet, fremhæver den finansielle støtte fra Unionen og viser EU-logoet i overensstemmelse med de tekniske karakteristika, der er fastsat i bilag II
                     
                  
                        e)
                     
                     
                        for operationer, der består i støtte til Leader-operationer, grundlæggende tjenester og infrastruktur, der ikke hører under litra c) og d), hvortil den samlede offentlige støtte overstiger 10 000 EUR, eller hvis der er tale om støtte i form af finansielle instrumenter, herunder driftskapitalfinansiering, for hvilke de samlede omkostninger overstiger 100 000 EUR, ved på et sted, der er tydeligt synligt for offentligheden, at opsætte mindst én plakat i A3-størrelse eller tilsvarende elektronisk skærm, der informerer om operationen og fremhæver støtten fra Unionen. Også i lokalerne for lokale aktionsgrupper, der finansieres over Leader, anbringes et oplysningsskilt.
                     
                  Hvis støttemodtageren er en fysisk person, sikrer forvaltningsmyndigheden så vidt muligt, uanset første afsnit, at der på et sted, der er synligt for offentligheden vises passende information, evt. ved hjælp af en elektronisk skærm, som fremhæver støtten fra fondene.
            Første afsnit, litra a) og b), finder tilsvarende anvendelse på de organer, der gennemfører finansielle instrumenter, der finansieres af ELFUL.
            Første afsnit, litra c), d) og e), finder anvendelse på de endelige modtagere af støtte fra finansielle instrumenter ved de kontraktvilkår, der er fastsat i den finansieringsaftale, der er omhandlet i artikel 59, stk. 5, i Europa-Parlamentets og Rådets forordning (EU) 2021/1060 (1).
            
               (1)  Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (EUT L 231 af 30.6.2021, s. 159).